Վերցրու այս երազը, Սառույցի ու ծովի թռչուն, Վերցրու փետուրներիդ մեջ Կտուցիդ մեջ Ճանկերովդ Վերցրու, բռնիր ամուր, որ չգցես Ցած… Վերցրու այս երազը Թռիր, թռչուն սառույցի, Ոսկորների ու փտած հողի Վրայով, Այն չերևացող նավերի վրայով, Որ երեկ խաղում էին իմ հետ, Մտիր մշուշի դարպասներով Արնահոսող ստվերների ու երկաթի երկիր… Ամառվանից չեմ քնել անցած, Սպիտակել են աչքերս, Ձյունապատվել է մաշկս, Փայլում եմ մոխրագույն լույսով, Վերցրու այս երազը, Սառույցի ու ծովի թռչուն, Տար այն ամպերի մեջ Վառվող կրակին նվեր, Ասա, որ ամառվանից չեմ քնել անցած, Սպիտակել են աչքերս Ձյունապատվել: